*Poštovane kolegice, poštovani kolege, studentice i studenti prve godine prijediplomskih i integriranih prijediplomskih i diplomskih studija,*

*Dobrodošli na Sveučilište u Zadru!*

Molimo da pažljivo pročitate i slijedite ove upute koje se odnose na početak vašeg studentskog života. AAI elektronički identitet dobit će svi studenti na kućnu adresu**,** a koristi se za razne CARNetove usluge, od kojih izdvajamo najvažnije:

* AAI identitetom pristupate **STUDOMATU** (poveznica je dostupna na [www.unizd.hr](http://www.unizd.hr)) putem kojeg predajete zahtjev za **elektronsku potvrdu o statusu studenta (e-potvrda)**, koja vam je često potrebna za različite namjene (ostvarivanje prava na zdravstveno i dopunsko zdravstveno osiguranje, prava na mirovinu, dječji doplatak, studentski pokaz, rad preko Student-servisa, smještaj u Studentskom domu itd.). Za potvrde nije potrebno dolaziti u Referadu/Tajništvo već ih primate na sveučilišni e-mail nakon što ste ih zatražili putem Studomata.
* Osim e-potvrda, Studomat vam omogućuje i praćenje vašeg studija tijekom cijelog razdoblja studiranja. Putem Studomata ćete upisivati predmete, prijavljivati ispite, pratiti rezultate ispita, ispunjavati evaluacijske anketne upitnike o predmetima, itd. AAI identitet je osoban – čuvajte ga i nikada nikome ne ustupajte jer bi mogao biti zloupotrijebljen.
* Linkovi na upute za korištenje Studomata i popis studijskih programa (uključujući opis svih izbornih predmeta) dostupni su na mrežnim stranicama Sveučilišta u rubrici Studiji i studenti - Uredi za studije – ISVU:

<https://www.unizd.hr/studiji-i-studenti/uredi-za-studije/isvu>

* Informacije o predmetima – koji su obavezni, a koji izborni i koliko bodova trebate upisati po semestru **nalaze se na Redovima predavanja** koji su dostupni na poveznici <https://www.isvu.hr/visokaucilista/hr/pocetna> . O upisu na izborne predmete s drugih odjela i centara informirajte se na mrežnim stranicama tih odjela i centara na [www.unizd.hr](http://www.unizd.hr). **Upis na izborne predmete započet će 18. rujna 2023. putem Studomata, a upute za rad sa Studomatom bit će objavljene online nekoliko dana prije upisa.**
* AAI identitetom pristupate i mrežnom portalu e-Građani (<https://pretinac.gov.hr>), s kojega također na jednostavan način možete ispisati **elektronsku potvrdu o statusu studenta**.

Nastava će početi 4**. listopada 2023**. Na sveučilišnim mrežnim stranicama je dostupan **raspored sati:** <https://www.unizd.hr/studiji-i-studenti/akademski-kalendar/raspored-sati>

Prijem studenata prve godine održat će se 3**. listopada 2023.** Molimo da pažljivo pratite obavijesti za studente na sveučilišnim mrežnim stranicama ([www.unizd.hr](http://www.unizd.hr)) i mrežnim stranicama odjela.

Želimo Vam puno uspjeha u studiranju!